
KĖDAINIŲ RAJONO SAVIVALDYBĖS TARYBA

SPRENDIMAS
DĖL MAKSIMALIŲ SOCIALINĖS GLOBOS IŠLAIDŲ FINANSAVIMO DYDŽIŲ NUSTATYMO

2022 m. vasario 25 d. Nr. TS-23
Kėdainiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“ 32 punktu, Kėdainių rajono savivaldybės taryba nusprendžia: 
1. Nustatyti maksimalius socialinės globos išlaidų finansavimo dydžius Kėdainių rajono savivaldybės gyventojams:
1.1. ilgalaikės ar trumpalaikės socialinės globos senyvo amžiaus asmenims bei suaugusiems asmenims su negalia:
1.1.1. bendrojo tipo socialinės globos įstaigose (išskyrus asmenis su sunkia negalia) – 600,00 Eur per mėnesį;
1.1.2. bendrojo tipo globos įstaigose asmenims su sunkia negalia – 850,00 Eur per mėnesį;
1.1.3. specialiosiose (su proto ar psichine negalia) socialinės globos įstaigose – 920,00 Eur per mėnesį. 
1.2. ilgalaikės ar trumpalaikės socialinės globos likusiems be tėvų globos vaikams:
1.2.1. bendrojo tipo ir bendruomeninėse vaikų globos įstaigose – 2130,00 Eur per mėnesį; 
1.2.2. specialiosiose globos įstaigose – 800,00 Eur per mėnesį. 
1.3. dienos socialinės globos:
1.3.1. senyvo amžiaus asmenims bei suaugusiems asmenims be sunkios negalios – 820,00 Eur per mėnesį;
1.3.2. senyvo amžiaus asmenims bei suaugusiems asmenims su sunkia negalia –  870,00 Eur per mėnesį.
2. Pripažinti netekusiu galios Kėdainių rajono savivaldybės tarybos 2020 m. gruodžio 18 d. sprendimą Nr. TS-298 „Dėl maksimalių socialinės globos išlaidų finansavimo dydžių nustatymo“.

